Poteng Jaje Tujak

Poteng Jaje Tujak inggih punika silih tunggil sanganan tradisional saking Lombok. Poteng Jaje Tujak ring basa Indonésia maarti Tape Jajan Tumbuk. Poteng Jaje Tujak puniki mawit saking 2 sanganan inggih punika Poteng utawi Tapai miwah Jaje Tujak utawi ring Jawa ketah kawastanin Tetel. Sanganan puniki ketah kasajiang aminggu sesampun Lebaran utawi ring Hari Raya Ketupat.

 Lakar Poteng Jaje Tujak 
Poteng Jaje Tujak madué lakar bahan sané mabinayan. Poteng malakar aji baas ketan putih, toya, ragi tapé, don Saga, gula pasir, miwah don biu kaanggén ngaput. Jaje Tujak malakar aji baas ketan putih, injin, nyuh makikih, miwah uyah.

 Tata Cara Makarya Poteng Jaje Tujak 
Poteng Jaje Tujak madué tata cara ngaryanin sané mabinayan.

Tata cara makarya Poteng inggih punika baas ketan putih kaemem ring toya salami awengi, lantas katiisang. Baas ketan putih kakukus ngantos ngamedalang uap sané akéh, siam antuk toya don Saga, lantas kakukus salami 15 menit, angkat miwah depang dingin. Jemak atenga bagian baas ketan putih miwah pejang ring wadah tur kadagingin gula miwah ragi. Tekepin ketan sané sampun kadagingin ragi antuk atenga baas ketan, dagingin malih ragi ring baduurnyané. Kaput utawi tekepang anggén kain lap, lantas tekep wadah ketan. Pejang ring genah sané tuh miwah anget. Depang mangda fermentasi salami 2 utawi 3 dina. Yéning sampun nasak, prasida kapejang ring kulkas.

Tata cara makarya Jaje Tujak inggih punika ketan putih miwah injin kacampur, lantas umbah ngantos resik tur kaemem salami 2 jam. Baas ketan kakukus ngantos lebeng salami kirang langkung 30 menit. Siam antuk yéh uyah, lantas angkat. Campur ketan antuk nyuh makikih. Kukus malih ketas sané sampun macampur nyuh makikih ngantos lebeng. Angkat ketan tur alusang ritatkala panes. Kaput Jaje Tujak nganggén don biu. Sajiang Poteng sareng Jaje Tujak.

 Pustaka 

Kategori:Sanganan Lombok